

ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

~~~~~00~~~~~

ກອງບັນຊາການ ປກສ ແຂວງຫຼວງພະບາງ

ຫ້ອງຄຸ້ມຄອງສຳມະໂນຄົວ ແລະ ກໍ່ສ້າງຮາກຖານ

**ບົດລາຍງານສະຫຼຸບ**

**ການເຄື່ອນໄຫວວຽກງານວິຊາສະເພາະ**

**ໃນໄລຍະຜ່ານມາ ແລະ ທິດທາງແຜນການໃນຕໍ່ໜ້າ**.

- ອີງຕາມ ການເຄື່ອນໄຫວວຽກງານວິຊາສະເພາະຢູ່ບັນດາພະແນກພາຍໃນຫ້ອງຄຸ້ມຄອງສຳມະໂນຄົວ ແລະ ກໍ່ສ້າງຮາກຖານ, ກໍ່ຄືບັນດາກອງບັນ ຊາການ ປກສ ເມືອງໃນໄລຍະຜານມາ ແລະ ທິດທາງແຜນການທີຈະສືບຕໍ່ໃນຕໍ່ໜ້າ.

1. **ການຈັກຕັ້ງປະຕິບັດ ບັນດາວຽກງານວິຊາສະເພາະ.**
2. **ວຽກງານການເມືອງນຳພາແນວຄິດ**

ໄດ້ເອົາໃຈໃສ່ສືກສາອົບຮົມການເມືອງແນວຄິດ, ຕໍ່ກັບພະນັກງານ ນັກຮົບຢ່າງເນື່ອງນິດລຽນຕິດເປັນວຽກງານພື້ນຖານ, ໂດຍສະເພາະແມ່ນການປະຕິບັດວຽກງານ ປກຊ-ປກສ ໃນທົົ່ວປວງຊົນຮອບ ດ້ານຂອງພັກໃນໄລຍະໃໝ່ ແລະ ຕິດພັນກັບການກວດກາພາຍໃນກຳລັງພະນັກງານ-ນັກຮົບພາຍໃນ ຫ້ອງ, ກຳລັງ ປກສ ບໍລິການປະຊາຊົນ, ປກສ ບ້ານ ພ້ອມທັງນຳເອົາແນວທາງນະໂຍບາຍຂອງພັກ-ລັດ, ມະຕິ, ຄຳສັ່ງ, ຂໍ້ກຳນົດ, ກົດໝາຍ ແລະ ມູນເຊື້ອຂອງກຳລັງປ້ອງກັນຄວາມສະຫງົບ ເພື່ອຈັດຕັ້ງເຜີຍແຜ່ໃຫ້ພໍ່ແມ່ປະຊາຊົນຮັບຮູ້ ແລະ ມີສ່ວນຮວມເຂົ້າໃນວຽກງານປ້ອງກັນຊາດ, ປ້ອງກັນຄວາມສະຫງົບຢູ່ໃນຮາກຖານ.

1. **ວຽກງານຫັນລົງກໍ່ສ້າງຮາກຖານ ປັບປຸງຄວາມສະຫງົບ.**

ໂດຍປະຕິບັດຕາມມາດຕະການຍຸດທະສາດ ຫັນລົງກໍ່ສ້າງຮາກຖານການເມືອງ ຕິດພັນກັບການພັດທະນາຊົນນະບົດຮອບດ້ານ ເພື່ອແກ້ໄຂຄວາມທຸກຍາກ ແລະ ປັບປຸງຍົກລະດັບຊີວິດການເປັນຢູ່ຂອງປະຊາຊົນ ບັນດາເຜົ່າຢູ່ຮາກຖານໃຫ້ສູ່ງຂຶ້ນຢ່າງບໍ່ຢຸດຢັ້ງ ເຮັດໃຫ້ບ້ານກາຍເປັນພື້ນຖານທາງດ້ານການເມືອງເສດຖະກິດ-ສັງຄົມ-ວັດທະນະທຳ ແລະ ເຮັດໃຫ້ວຽກງານ ປ້ອງກັນຊາດ-ປ້ອງກັນຄວາມສະຫງົບ ມີຄວາມໝັ້ນຄົງຍືນຍົງ, ເພາະສະນັ້ນວຽກການສ້າງຄອບຄົວ ແລະ ບ້ານປ້ອງກັນຄວາມສະຫງົບດີ, ຈິງເປັນວຽກງານໜຶ່ງຢູ່ໃນ ວຽກງານການສ້າງບ້ານເປັນຫົວໜ່ວຍພັດທະນາ, ສ້າງບ້ານໃຫຍ່ໃຫ້ກ່າຍເປັນຕົວເມືອງນ້ອຍໃນຊົນນະບົດ, ໂດຍສະເພາະໃນໄລຍະຜ່ານມາສາມາດກວດກາເກັບກຳຂໍ້ມູນໃນການສ້າງຄອບຄົວ, ບ້ານປ້ອງກັນຄວາມສະຫງົບດີມີ 58 ບ້ານ 7,570 ຄອບຄົວໃນທົ່ວແຂວງ, ທ່ານເຈົ້າເມືອງໄດ້ຮັບຮອງເອົາຄອບຄົວປ້ອງກັນຄວາມສະຫງົບດີມີ 7,570 ຄອບຄົວ, ໃນນີ້ມີຄອບຄົວໄດ້ຮັບໜາມມະຍົດສອງປີສອນມີ 2,579 ຄອບຄົວ, ທ່ານເຈົ້າແຂວງອອກຂໍ້ຕົກລົງຮັບຮອງເອົາບ້ານປ້ອງກັນຄວາມສະຫງົບດີມີ 49 ບ້ານ, ໃນນີ້ມີບ້ານໄດ້ຮັບນາມມະຍົດສອງປີສອນມີ 23 ບ້ານ, ແລະ ປະກາດເປັນບ້ານປ້ອງກັນຄວາມສະຫງົບດີໄປແລ້ວມີ 49 ບ້ານ, ຍັງບໍ່ທັນປະກາດມີ 9 ບ້ານ, ມາເຖິງປະຈຸບັນມີບ້ານປ້ອງກັນຄວາມສະຫງົບດີມີທັງໝົດ 326 ບ້ານ, ຄອບຄົວປ້ອງກັນຄວາມສະງົບດີມີ 33,821 ຄອບຄົວ ໃນທົ່ວແຂວງ, ນອກຈາກນີ້ກໍ່ໄດ້ຫັນກຳລັງຂອງແຂວງ, ຂອງເມືອງລົງກໍ່ສ້າງຮາກຖານ ແກ້ໄຂປະກົດການຫຍໍ້ທໍ້ ຢູ່ 9 ກຸ່ມເທດສະບານເມືອງຫຼວງພະບາງ ໂດຍສຸມໃຊ້ເຮັດທອງລົດຢູ່ 2 ບ້ານ ຄື: ບ້ານນາສ້າງເຫວີຍ ແລະ ບ້ານພູຊ້າງຄຳ ແລ້ວຈຶ່ງໄປຈັດຕັ້ງປະຕິບັດຢູ່ບັນດາກຸ່ມ.

1. **ວຽກ​ງານ ປກສ ບໍລິການ​ປະຊາຊົນ ​ແລະ ປກສ ບ້ານ.**

​ໄດ້ເອົາໃຈໃສ່ປັບປຸງກຳລັງປ້ອງກັນຄວາມສະຫງົບຢູ່ຮາກຖານ ໃຫ້ມີຄວາມໜັກແໜ້ນ ທາງດ້ານການເມືອງ, ມີຄວາມເຂັ້ມແຂງທາງດ້ານການຈັດຕັ້ງ, ມີຄວາມສາມາດດ້ານວິຊາສະເພາະ ເພື່ອເປັນແກ່ນ ສານໃຫ້ແກ່ ວຽກງານປ້ອງກັນຄວາມສະຫງົບຢູ່ຮາກຖານ, ໃນການສ້າງບ້ານປ້ອມໝັ້ນ ແລະ ກຸ່ມບ້ານສູ້ຮົບຕິດລ່ຽນຢູ່ບໍລິເວນເຂດຈຸດສຸມ, ມາຮອດ​ປະຈຸ​ບັນ​ພວກ​ເຮົາ​ໄດ້​ປະກອບມີ ປກສ ບໍລິການ​ປະຊາ ຊົນ​ ມີ 422 ສະຫາຍ, ຍິງ 3 ສະຫາຍ ແລະ ມີ ປກສ ບ້ານ​ທັງ​ໝົດ 7,236 ສະຫາຍ, ຍິງ 12 ສະຫາຍ ໄດ້​ສ້າງຕັ້ງ​ເປັນ 93 ກອງຮ້ອຍ, 269 ໝວດ 851 ໝູ່ ແລະ ໄດ້ເປິດຝຶກອົບຮົມຍຸດທະວິທີ, ວິຊາສະເພາະໃຫ້ກຳລັງ ປກສ ບໍລິການ ປະຊາຊົນ ປກສ ບ້ານໃນ 8 ຈຸດ, ມີ ປກສ ບໍລິການປະຊາຊົນເຂົ້າຮ່ວມ 50 ສະຫາຍ, ປກສ ບ້ານ 550 ສະຫາຍ, ຍິງ 4 ສະຫາຍ ແລະ ປັບປຸງກອງຮ້ອຍ, ໝວດ, ໝູ່ມີ 93 ກອງຮອ້ຍ, 269 ໝວດ, 269 ໝູ່.

1. **ວຽກງານຄຸ້ມຄອງສຳມະໂນຄົວ ແລະ ອອກບັດປະຈຳຕົວ**

ໄດ້ປະສານ​ສົມທົບ​ກັບ​ກອງ​ບັນຊາ​ການ​ ປກສ ​ເມືອງ ໃນການເຄື່ອນໄຫວ, ຄຸ້ມຄອງ, ຕິດຕາມ

* ກວດກາ ເພື່ອເຮັດໃຫ້ວຽກງານຈົດທະບຽນ, ຄຸ້ມຄອງພົນລະເມືອງມີຄວາມຊັດເຈນ ແລະ ມີຄວາມ ຖຶກຕ້ອງສະໜອງຂໍ້ມູນເປັນລະບົບ ຮອບດ້ານ ແລະ ຄົບຖ້ວນໃນ​ທົ່ວ​ແຂວງ​ຫຼວງພະ​ບາງ​ມີ 12 ເມືອງ 108 ກຸ່ມ, 753 ບ້ານ, 5,434 ໜ່ວຍ 79,613 ຄອບຄົວ 75,958 ຫຼັງຄາ​ເຮືອນ, ​ພົນລະ​ເມືອງ 450,780 ຄົນ, ຍິງ 222,242 ຄົນ, ອາຍຸ 15 ປີ​ຂຶ້ນ​ໄປ 285,849 ຄົນ, ຍິງ 145,632 ຄົນ ຄອບຄົວລາວ​ລຸ່ມ 30,197ຄອບຄົວ ມີ 154,409 ຄົນ, ຍິງ 77,294 ຄົນ, ຄອບຄົວກຶມ​ມຸ 38,211 ຄອບຄົວມີ 215,927 ຄົນ, ຍິງ 105,941 ຄົນ, ຄອບຄົວມົ້ງ 11,102 ຄອບຄົວ, ມີ 80,273 ຄົນ, ຍິງ 39,922 ຄົນ, ມີ​​ຊາວຕ່າງ​ດ້າວ​ 103 ຄອບຄົວ, ​ພົນລະ​ເມືອງ 171 ຄົນ, ຍິງ 85 ຄົນອາຍຸ 15 ປີ​ຂຶ້ນ​ໄປ​ມີ 170 ຄົນ ຍິງ 83 ຄົນ, ນອກນີ້ຍັງບໍ່ທັນໄດ້ຈົດທະບຽນສຳມະໂນຄົວມີ 1,589 ຄອບຄົວ, ຈຳນວນພົນ 7,128 ຄົນ, ຍິງ 3,498 ຄົນ, ເປັນບຸກຄົນມີ 1,001 ຄົນ, ຍິງ 501 ຄົນ, ອາຍຸ 15 ປີຂຶ້ນໄປມີ 4,364 ຄົນ, ຍິງ 2,196 ຄົນ, ສາຍເຫດຍັງບໍ່ທັນໄດ້ຈົດທະບຽນສໍາມະໂນຄົວຍ້ອນຍົກຍ້າຍມາຢູ່ໃໝ່ ມາເປັນເຂີຍເປັນໃຜ້ ແລະ ເກິດໃໝ່, ນອກຈາກນີ້ກໍ່ຍັງໄດ້ກວດກາພົບຊາວມົ້ງຫວຽດນາມທີ່ເຂົ້າມາຕັ້ງຖິ່ນຖານໂດຍບໍ່ຖຶກຕ້ອງມີ 24 ຄອບຄົວ, ມີຈຳນວນພົນ 198 ຄົນ ຍິງ 99 ຄົນ, ເປັນບຸກຄົນ 13 ຄົນຍິງ 11 ຄົນ, ສວນຫຼາຍແມ່ນເຂົ້າມາເປັນເຂີຍ, ເປັນໃຜ້ໂດຍບໍ່ຖືກຕ້ອງ, ພ້ອມກັນນັ້ນກໍ່ຍັງເກັບກໍາສະພາບການເໜັງຕິງຂອງພົນລະເມືອງ ເກີດ​ໃໝ່ 790 ຄົນ, ຍິງ 414 ຄົນ ​ເສຍ​ຊີວິດ 273 ຄົນ, ຍິງ 131 ຄົນ, ຄົນພັກ​ເຊົາຊົ່ວຄາວທັງໝົດ 13,123 ຄົນ, ຍິງ 5,341 ຄົນ, ໃນນີ້ມີຕ່າງປະເທດ 5,720 ຄົນ, ຍິງ 2,545 ຄົນ, ຍົກຍ້າຍມາຕ່າງແຂວງທັງໝົດ 46 ຄອບຄົວ, ຈຳນວນພົນລະເມືອງມີ 191 ຄົນ, ຍິງ 94 ຄົນ, ເປັນບຸກຄົນ 33 ຄົນ, ຍິງ 14 ຄົນ, ໃນນີ້ຍົກຍ້າຍມາບໍ່ຖຶກຕ້ອງມີ 28 ຄອບຄົວ ຈຳນວນພົນ 137 ຍິງ 62 ຄົນ, ເປັນບຸກຄົນ 1 ຄົນ, ຍິງ 1 ຄົນ, ຍົກຍ້າຍໄປຕ່ງແຂວງທັງໝົດມີ 44 ຄອບຄົວ, ຈຳນວນພົນ 231 ຄົນ, ຍິງ 105 ຄົນ, ເປັນບຸຄົນ 9 ຄົນ, ຍິງ 4 ຄົນ, ໃນນີ້ຍົກຍ້າຍໄປບໍ່ຖຶກຕ້ອງມີ 23 ຄອບຄົວ, ຈໍານວນພົນ 119 ຄົນ, ຍິງ 53 ຄົນ, ເປັນບຸກຄົນມີ 1 ຄົນ, ຍິງ 1 ຄົນ, ຄົນບໍ່ມີໜ້າຊົ່ວຄາວມີ 711 ຄົນ, ຍິງ 319 ຄົນ, ໃນນີ້ໄປອອກແຮງງານຢູ່ຕ່າງປະເທດ(ໄທ)ມີ 447 ຄົນ, ຍິງ 208 ຄົນ.

**-** ປະກອບບັດປະ​ຈໍາ​ຕົວ​​ພົນລະ​ເມືອງ​ລາວໄດ້ທັງ​ໝົດ 3.505 ຄົນ,​ ຍິງ 1,721 ຄົນ, ​ຜະລິດ​ໄດ້​ທັງໝົດ 5.308 ບັດ, ຈ່າຍ​ບັດ​ອອກ​ໃຫ້​ປະຊາຊົນ​ໄດ້​ນໍາ​ໃຊ້​ມີ 3.618 ບັດບັດ​ປ່ຽນ​ 1.356 ບັດ.

1. **ວຽກ​ງານ​ອາຊີບ-ພາຫະນະ​ພິ​ເສດ.**

ໂດຍປະຕິບັດຕາມ ພາລະບົດບາດ, ສິດໜ້າທີ ຄວາມຮັບຜິດຊອບໃນການກວດກາຄຸ້ມຄອງ ແລະ ອອກໃບອານຸຍາດນຳໃຊ້ ກາປະທັບມີທັງໝົດ 45 ໜ່ວຍ, ນອກຈາກນີ້ໄດ້ປະສານສົມທົບກັບຫົວໜ່ວຍທຸລະກິດ ເຮືອນພັກ, ໂຮງແຮມ, ລີສອດໃນການກວດກາ ການນໍາໃຊ້ກາປະທັບໃຫ້ຖືກຕ້ອງ ແລະ ສອດຄອງຕາມລະບຽບຫຼັກການ.ກວດກາເອກະສານການປະກອບບັດ ແລະ ປຽນບັດອາວຸດເສິກໃຫ້ພະນັກ ງານ-ນັກຮົບ, ນັກທຸລະກິດໂດຍຖຶກຕ້ອງຕາມລະບຽບການມີທັງໝົດ 16 ກະບອກ, ພະນັກງານປົກຄອງ ມີ 3 ກະບອກ, ພະນັກງານພາຍໃນກຳລັງ 13 ກະບອກ.

* ປະສານສົມທົບກັບພະແນກທະແຫຼ່ງຂ່າວວັດທະນະທຳ ແລະ ທ່ອງທ່ຽວແຂວງ, ລົງກວດກາບັນດາຫ່າງຮ້ານບັນເທິງ, ຮ້ານຄາລາໂອເກະ, ຮ້ານກິນດື່ມ, ຮ້ານເກມ ແລະ ເລິກຮື້ປ້າຍໂຄສະນາທີບໍ່ຖຶກຕ້ອງຕາມຫຼັກການມີທັງໝົດ 25 ຄັ້ງ ມີ 30 ຮ້ານ, ນອກຈາກນີ້ສາມາກວດກາພົບເຫັນຢືດໄດ້ຂອງກາງເປັນຕູ້ເກມຢອດຫຼຽນຈຳນວນ 5 ໜ່ວຍ, ໂຕະປູປາຈຳນວນ 3 ໜ່ວຍ ແລະ ສາມາດເລິກຮື້ປ້າຍໂຄສະນາທີບໍ່ຖືກຕ້ອງຕາມຫຼັກການຈຳນວນ 22 ແຜນປ້າຍ.
* ປະສານງານກັບກອງບັນຊາການທະຫານແຂວງລົງກວດກາບັນດາທຸລະກິດທີມີການນໍາໃຊ້ທາດແຕກເຂົ້າໃນການເຮັດກິດຈະການລະເບິດຫີນ, ກໍ່ສ້າງເຄຫະສະຖານມີຄື: ບໍລິສັດສາຄອນຟ້າປະເສິດ, ບໍ ລິສັດວຽງແກ້ວ, ບໍລິສັດບຸນທຽງ, ບໍລິສັດພູສີ, ບໍລິສັດພັນບຸນພານິດ, ບໍລິສັດຫຼ້າມະໂນລັກ, ບໍລິສັດ ອານຸຊາລັດຕະນະປັນຍາ, ບໍລິສັດ ບຸນເຕີມ, ບໍລິສັດວອນທະບິງ, ບໍລິສັດລາວັນຮຸ່ງເຮືອງ, ບໍລິສັດທອງພັນທຳມະວົງຈິດ, ເຂື່ອໄຟຟ້ານໍ້າອູ 1, ນໍ້າອູ 2, ບໍລິສັດສ້ອມແປງທາງປາກມອງ-ອຸດົມໄຊ ແລະ ບັນດາໂຄງການຕ່າງໆທີ່ມີການສະເໜີໃນການກວດກາ.

1. **ດ້ານ​ອ່ອນ ​ແລະ ຂໍ້ຄົງຄ້າງ.**

**ຄຽງຄູ່ດ້ານດີ ແລະ ຜົນງານທີ່ຍາດມາໄດ້ພວກເຮົາກໍ່ຍັງມີຂໍ້ຄົງຄ້າງບາງດ້ານເຊັນ:**

1. ວຽກງານ​ສຶກສາ​ອົບຮົມການ​ເມືອງ​-ແນວ​ຄິດ​ໄດ້ມີຄວາມພະຍາຍາມສູງ ແຕ່ມີບາງພະແນກ, ບາງເມືອງ, ບາງຮາກຖານບ້ານ, ​ຍັງ​ບໍ່​ທັນເຮັດໄດ້ດີ ຈິ່ງ​ເປັນສາ​ເຫດ​ເຮັດ​ໃຫ້​ພະນັກງານ-ນັກຮົບ​, ປກສ ບໍລິ ການປະຊາຊົນ, ປກສ ບ້ານ, ຈຳນວນ​ໜຶ່ງຂາດຄວາມຮັບຜິດຊອບຕໍ່ໜ້າທີ ວຽກງານທີຂັ້ນເທິງມອບ ໝາຍໃຫ້.
2. ການຫັນລົງ​ກໍ່ສ້າງ​ຮາກ​ຖານ​ການ​ເມືອງຕາມຈຸດຫຼໍ່ແຫຼມ ຍັງມີລັກສະນະແບບລວມໆ, ເປັນຕົ້ນແມ່ນການປຸກລະດົມຄົ້ນຂວາຍພໍ່ແມ່ປະຊາຊົນບັນດາເຜົ່າ ເຂົ້າຮ່ວມໃນວຽກງານປ້ອງກັນຊາດ-ປ້ອງກັນຄວາມສະຫງົບທົ່ວປວງຊົນຮອບດ້ານຍັງເຮັດບໍ່ທັນເລິກເຊິ່ງ, ຈິ່ງເຮັດໃຫ້ຄວາມຮັບຮູ້ເຂົ້າໃຈຂອງປະຊາຊົນ ຍັງ ບໍ່ທັນສູງເຊິງມັນສະແດງອອກ ໃນວຽກງານການສ້າງຄອບຄົວ ແລະ ບ້ານປ້ອງກັນຄວາມສະຫງົບດີ, ມີ

ບາງເມືອງຍັງບໍ່ທັນເຮັດໄດ້ຢ່າງຕໍ່ເນືອງ.

1. ວຽກ​ງານ​ຄຸ້ມ​ຄອງ​ສໍາມະ​ໂນ​ຄົວ​ເຖິ່ງ​ແມ່ນ​ວ່າການຂຶ້ນ​ທະບຽນ ​ແລະ ​ຄຸ້ມ​ຄອງ​ສໍາມະ​ໂນ​ຄົວໃນ​

ທົ່ວ​ແຂວງ​ໄດ້​ມີ​ການ​ປັບປຸງຕະຫຼອດ​ມາແລ້ວ​ກໍ່ຕາມ, ​ແຕ່​ຍັງ​ມີ​ບາງ​ເມືອງ, ບາງ​ກຸ່ມ​ຍັງ​ມີການ​ລັກ​ປອມ​ແປງ​ເອກະ​ສານ​ຂຶ້ນ​ທະບຽນ​ສໍາມະ​ໂນ​ຄົວ​, ໂດຍ​ທີ່ບໍ່ຖືກຕ້ອງຕາມ​ລະບຽບຫຼັກການວິຊາສະເພາະ.

1. ການ​ອອກ​ບັດປະ​ຈໍາ​ຕົວ​ປະຊາຊົນ​ໄດ້​ຕອບ​ສະໜອງ​​ຕາມ​ຄວາມ​ຮຽກ​ຮ້ອງ​ຕ້ອງການ ​ຂອງພໍ່ແມ່ປະ ຊາຊົນໃນທຸກຂົງເຂດໄດ້ດີ​, ແຕ່ຂອດການກວດກາບັນດາເອກະສານ, ສອບປະຫວັດການເຄື່ອນໄຫວຂອງພົນລະເມືອງຍັງບໍ່ທັນເຮັດໄດ້ດີ,ຈິງເຮັດໃຫ້ການອອກບັດປະຈຳຕົວມີບາງຄັ້ງບໍ່ຖຶກຕ້ອງຕາມລະບຽບການ.
2. ການຄຸ້ມຄອງອາຊີບ-ພາຫະນະ​ພິ​ເສດ​​ ເຖິງແມ່ນ​ວ່າ​ໄດ້​ມີ​ນິຕິ​ກໍາ​ທີ່​ເປັນ​ພື້ນຖານໃນການຈັດຕັ້ງປະຕິບັດໃນການຊຸກຍູ້ປຸກລະດົມພໍ່ແມ່ປະຊາຊົນເຂົ້າຮ່ວມການເກັບກູ້ອາວຸດລ່າເນື້ອ ແລະ ວັດຖຸທີສາມາດ ຜະລິດເປັນອາວຸດໄດ້, ແຕ່ມີບາງເມືອງຍັງເຮັດບໍ່ທັນໄດ້ເຊິງມັນສະແດງອອກເຊັນ: ມີບາງເມືອງຍັງມີປືນ ລັກລັ່ນຍິງກັນ, ເຊິ່ງພາໃຫ້ເສຍທັງຊີວິດ ແລະ ຊັບສິນຂອງປະຊາຊົນບັນດາເຜົ່າ.
3. ການປັບປຸງ ປກສ ບໍລິການປະຊາຊົນ, ປກສ ບ້ານ: ໄດ້​ຮັບ​ການ​ປັບປຸງ, ປະສານສົມທົບຫັນກຳ ລັງຂອງແຂວງລົງກໍ່ສ້າງຮາກຖານການເມືອງ ແລະ ເປິດຝຶກອົບຮົມ ປກສ ບ້ານໃນທຸກປີ ແຕ່ຄຸນນະ ພາບຂອງວຽກງານບໍ່ທັນສູງ ເຊັນ: ການກຳສະພາບປະກົດການຫຍໍ້ທໍ້ຢູ່ຮາກຖານບ້ານຕາມຈຸດຫຼໍ່ແຫຼມ ຍັງເຮັດບໍ່ທັນໄດ້ດີ.
4. **ສາຍ​ເຫດ​ທີ່​ພາ​ໃຫ້​ມີຈຸດດີ, ຈຸດອ່ອນ ແລະ ບົດຮຽນຖອດຖອນໄດ້.**

**1. ສາຍ​ເຫດ​ທີ່​ພາ​ໃຫ້​ດີ.**

- ຍ້ອນການຊີ້ນຳ-ນຳພາຢ່າງໃກ້ສິດຈາກຄະນະພັກ, ຄະນະກອງບັນຊາການ ປກສ ແຂວງ ຍ້ອນ ຄວາມຕັດສິນໃຈສູງຂອງຄະນະພັກ, ຄະນະຫ້ອງ, ກອງບັນຊາການ ປກສ ເມືອງ, ຕະຫຼອດຮອດ ພະນັກງານ-ນັກຮົບມີແນວຄິດອຸ່ນອ່ຽງ, ທຸ່ນທ່ຽງ, ມີແນວຄິດຫຼັກໝັ້ນ, ມີຄວາມສາມັກຄີເປັນເອກະ ພາບ, ພ້ອມທັງເຮັດສຳເລັດໜ້າທີວຽກງານ.

- ​ຄະນະ​ພັກ - ຄະນະ​ຫ້ອງ, ​ກອງ​ບັນຊາ​ການ ປກສ ​ເມືອງ, ​ບັນດາພະ​ແນ​ກຍາມໃດກໍ່ໄດ້ເອົາ​ໃຈໃສ່​ຄົ້ນຄ້ວາ​ວາງ​ແຜນການໂຄງການ, ລົງຊີ້ນຳບັນຊາຕົວຈິງຢູ່ແຕ່ລະຂົງເຂດວຽກງານ, ລົງເລິກໃກ້ສິດຕິດ​ແທດກັບວຽກງານຕົວຈິງ ທັງມີການປັບປຸງແບບແຜນວິທີການເຮັດວຽກ ຢູ່ແຕ່ລະພະແນກລົງຮອດຮາກຖານຕາມສະພາບຄວາມ​ເປັນ​ຈິງ​ຂອງ​​ແຕ່ລະທ້ອງ​ຖິ່ນ.

- ພະນັກງານ-ນັກຮົບ​ສ່ວນຫຼາຍ ໄດ້ມີການຫັນປຽນໄປໃນທາງທີ່ດີຢ່າງຕັ້ງໜ້າ, ມີຄວາຮັບຜິດ ຊອບສູງໃນການປະຕິບັດວຽກງານວິຊາສະເພາະ, ມີນຳໃຈເສຍສະຫຼະອົດທົນຜ່ານຜ່າຄວາມຫຍຸ້ງຍາກ.

**2. ສາຍ​ເຫດ​ທີ່​ພາ​ໃຫ້​ອ່ອນ.**

- ການກຳແໜ້ນບັນດາເນື້ອໃນ, ບັນດາວຽກງານວິຊາສະເພາະ ຢູ່ບາງພະແນກ, ບາງຮາກຖານການຈັດຕັ້ງປະຕິບັດຍັງບໍ່ທັນເລິກເຊິງ ແລະ ບໍ່ລະອຽດເທົ່າທີຄວນ, ການຊີ້ນຳບັນຊາຢູ່ບັນດາພະແນກ, ບັນດາຮາກຖານ ຍັງບໍ່ທັນຖືເປັນບັນຫາສຳຄັນໃນການຄົ້ນຄ້ວາ ເຊື່ອມຊືມ ແລະ ການນຳ ໄປຈັດຕັ້ງປະຕິບັດໃຫ້ປະກົດຜົນເປັນຈິງ.

- ​ພະນັກງານ-ນັກຮົບຈໍານວນ​ໜື່ງ ຍັງ​ບໍ່​ທັນ​ເຂົ້າ​ໃຈ​ແຈ້ງຕໍ່ໜ້າ​ທີ່​ວຽກ​ງານ​ຂອງ​ຕົນ, ຂາດ​ການ​ຄົ້ນຄວ້າ​ຮໍ່າ​ຮຽນ, ຂາດ​ສະຕິ​ຕໍ່​ການຈັດ​ຕັ້ງ ​ແລະ ຄວາມ​ຮັບຜິດຊອບ​ຕໍ່ໜ້າທີ່ວຽກງານ​ຍັງ​ບໍ່​ທັນ​ມີ​ແບບແຜນ​ທີ່​ດີ.

- ​ອໍານາດ​ການ​ປົກຄອງ​ທ້ອງ​ຖິ່ນ ​ແລະ ປະຊາຊົນ​ບັນ​ດາ​ເຜົ່າຈໍານວນໜຶ່ງ ຍັງ​ບໍ່​ທັນ​​​ເຂົ້າ​ໃຈ​ແຈ້ງຕໍ່​ແນວ ທາງ​ນະ​ໂຍບາຍ​ຂອງ​ພັກ, ກົດໝາຍ​ຂອງ​ລັດ, ໂດຍ​ສະ​ເພາະ​ແມ່ນ​ແນວທາງ ປ້ອງ​ກັນຊາ​ດ, ປ້ອງ​ກັນ​ຄວາມສະຫງົບ ​ແລະ ຖື​ເອົາ​ວຽກ​ງານ​ດັງ​ກ່າວ​ນີ້​ເປັນຄວາມ​ຮັບຜິດຊອບ ​ຂອງ​ເຈົ້າໜ້າ​ທີ່​​ແຕ່ພຽງ​ຝ່າຍ​ດຽວຍັງ​ບໍ່​ທັນ​ປະກອບສ່ວນ​ຢ່າງ​ຕັ້ງໜ້າຕໍ່​ກັບ​ການ​ປົກ​ປັກ​ຮັກສາ​ຄວາມ​ສະຫງົບ​ຢູ່​ພາຍ​ໃນບ້ານ​ຊ່ອງຂອງ ​ຕົນ.

1. **ບາງ​ບົດຮຽນ​ຖອດ​ຖອນ​ໄດ້.**
2. ຖື​ເປັນ​ບັນຫາ​ສໍາຄັນຕໍ່​ກັບ​ການສຶກສາ​ອົບຮົມ​ການ​ເມືອງ​ນໍາພາ​ແນວ​ຄິດ, ປັບປຸງ​ທັດສະນະຄຸນ ສົມບັດ​ສິນ​ທໍາປະຕິວັດ,​ ໂຄສະນາເຜີຍແພມູນ​ເຊື້ອ​ຂອງກໍາລັງ ​ແລະ ​ເຊື່ອມ​ຊືມນິຕິ​ກໍາ​ຕ່າງໆ​​ໃຫ້​ພະ ນັກງານນັກຮົບ​ໃນ​ແຕ່ລະ​ໄລຍະ​ຢ່າງ​ຕໍ່​ເນື່ອງ​ ​ແລະ ທັນກັບ​ສະພາບ​ການ.
3. ​ຍົກ​ສູງ​ບົດ​ບາດ​ການ​ຊີ້​ນໍາ-ນໍາພາ​ຢ່າງຮອບດ້ານຂອງ​ຄະນະພັກ, ຄະນະ​ບັນຊາ​​ແຕ່ລະຂັ້ນ​ ​ແລະ ເພີ່ມ​ທະວີ​ຄວາມ​ສາມັກຄີ​ເປັນ​ເອກະ​ພາບ​ພາຍ​ໃນ​ໃຫ້​ມີ​ຄວາມ​ໜັກ​ແໜ້ນ​.
4. ຕ້ອງ​ຖື​ເອົາການ​ກວດກາ​ເປັນ​ເນື້ອ​ໃນ​ພື້ນຖານຕົ້ນຕໍ​, ຕໍ່ກັບການຈັດ​ຕັ້ງ​ປະຕິບັດ​ ​ແລະ ປັບປຸງແຕ່ລະ​ໜ້າ​ວຽກ​ຂອງ​ວິຊາ​ສະ​ເພາະ​ຕ່າງໆຕິດ​ພັນ​ກັບ​ການ​ສ້າງ​ພະນັກງານ​ວິຊາ​ການພະນັກງານ​ບັນຊາ​ໃນຮາກຖານທອງຖິ່ນເປັນຕົ້ນຕໍ່.
5. ເອົາ​ໃຈ​ໃສ່​ປັບປຸງກົງຈັກ​ການຈັດ​ຕັ້ງ ແຕ່ລະ​ຂັ້ນ​ໃຫ້​​ເຂັ້ມ​ແຂງ, ຈັດ​ວາງພະນັກງານ​​ໃຫ້​ສອດຄ່ອງຕາມຄວາ​ມ ຮູ້ຄວາມ​ສາມາດ ​ແລະ ຈຸດ​ພິ​ເສດ​ແຕ່ລະ​ທ້ອງ​ຖິ່ນ.

**ທິດ​ທາງ​ແຜນການ**

* **ບັນດາ​​ເນື້ອ​ໃນວຽກ​ງານ​ທີ່​ຈະ​ຕ້ອງ​ສຸມ​ໃສ່​ຈັດ​ຕັ້ງ​ປະຕິບັດ.**

1. ສຸມໃສ່ວຽກງານການ​ສຶກສາ​ອົບຮົມ​ການ​ເມືອງ​ແນວ​ຄິດ​ໃຫ້​ພະນັກງານ-ນັກຮົບ,​ ໂດຍ​ນໍາ​ເອົແນວທາງ ​ນະ​ໂຍບາຍ​ຂອງ​ພັກ-ລັດ, ​ເວົ້າສະ​ເພາະ​​ແມ່ນ​ເອ​ກະສາ​ນ 3 ທາດ​ແທ້ 7 ມູນເຊື້ອ ​ຂອງ​ກໍາລັງ ປກສ ​ເພື່ອ​ຍົກ​ສູງ​ຄຸນທາດ​ການ​ເມືອງ, ຄວາມ​ຊື່ສັດ​ບໍລິສຸດ, ປອດໃສຂາວສະອາດ, ມີລະບຽບວິໄນ ແລະ ຄວາມຈົງຮັກພັກດີຕໍ່ພັກ, ຕໍ່ປະຊາຊົນ.

**2.** ສືບຕໍ່​ຫັນ​​ເອົາກໍາລັງ​ຂອງ​ແຂວງ ສົມທົບ​ກັບກໍາລັງ​ຂອງ​ເມືອງ​ ລົງ​ກໍ່ສ້າງ​ຮາກ​ຖານ​, ປັບປຸງ​ວຽກ​ງານ​ປ້ອງ​ກັນ​ຄວາມ​ສະຫງົບ ໃນການແກ້ໄຂປະກົດການຫຍໍ້ທໍ້ ຢູ່​ບັນດາເມືອງ ໂດຍສະເພາະແມ່ນສຸມໃສ ໃນ 9 ກຸ່ມເທດສະບານເມືອງຫຼວງພະບາງ ແລະ ຕິດ​ພັນ​ກັບ​ການ​ປັບປຸງ ປກສ ບໍລິການ​ປະຊາຊົນ​ ປກສ ບ້ານ ໃຫ້ມີຄວາມເຂັ້ນແຂງ.

**-** ສືບຕໍ່ຊຸກຍູ້, ການຊີ້ນຳບັນຊາຂອງກອງ​ບັນຊາ​ການ ປກສ ​ເມືອງ, ໃນການຊີ້ນຳ, ນໍາພາ ປກສ ບໍລິການ​ປະຊາຊົນ ໃນການຈັດຕັ້ງປະຕິບັດການກວດກາປະເມີນວຽກງານການສ້າງຄອບຄົວ ແລະ ບ້ານ

ປ້ອງກັນຄວາມສະຫງົບ ແລະ ການຈົດທະບຽນປະຫວັດບຸກຄົນ, ການເອົາຂໍ້ມູນເພື່ອກຽມພ້ອມເຂົ້າໃນ

ໂຄງການຄຸ້ມຄອງສຳມະໂນຄົວ ແລະ ອອກບັດປະຈຳຕົວດ້ວຍລະບົບທີ່ທັນສະໄໝ.​

**3.** ສົມທົບ​ກັບ​ກອງ​ບັນຊາ​ການ ປກສ ​ເມືອງ ລົງກວດກາ, ຊີ້​ນໍາ-ນໍາພາ ປກສ ບໍລິການ​ປະຊາຊົນ​​ໃນ​ການຈັດ​ຕັ້ງ​ປະຕິບັດ​ພາລະ​ບົດບາດ, ສິດ ​ແລະ ໜ້າ​ທີ່​ຂອງ​ຕົນ ເພື່ອ​ເຮັດໃຫ້​ກໍາລັງ​ດັ່ງກ່າວ ມີ​ຄວາມ​ໜັກແໜ້ນ, ເຂັ້ມ​ແຂງ ​ແລະ ສາມາດເປັນ​ຕົວ​ແທນ​ໃຫ້​ແກ່​ກໍາລັງປ້ອງ​ກັນ​ຄວາມ​ສະຫງົບ​ທຸກຂັ້ນທີ່​ລົງ​ປະ​ຈໍາຢູ່​ຂັ້ນຮາກ​ຖານ.

**-** ຂຶ້ນ​ແຜນ​ນໍາ​ສະ​ເໜີ​ຂັ້ນ​ເທິງ​ເພື່ອ​ປະກອບ​ກໍາລັງ ປກສ ບໍລິການ​ປະຊາຊົນໃຫ້​ພຽງພໍ​ກັບ​ຄວາມ​ຕ້ອງການ ແລະ ປະກອບພາຫະນະ, ວັດຖຸ​ອຸປະກອນຮັບ​ໃຊ້​ໃຫ້​ແກ່​ກໍາລັງດັ່ງກ່າວ ໃນການປະຕິບັດໜ້າທີ່ວຽກງານວິຊາສະເພາະ

**-** ສືບ​ຕໍ່​ຝຶກ​ອົບຮົມ ປກສ ບໍລິການປະຊາຊົນ, ປກສ ບ້ານ ຢູ່**​**​ເມືອງໂພນທອງໃຫ້ສຳເລັດ ແລະ ພ້ອມທັງ

ຊຸກຍູ້​ອໍານາດການປົກຄອງບ້ານ ​ສ້າງ​ກອງ​ທືນ ປກສ ບ້ານ ເພື່ອເປັນການປະກອບສ່ວນໃນການເຄື່ອໄຫວວຽກງານ ປ້ອງກັນຊາດ-ປ້ອງກັນຄວາມສະຫງົບຢູ່ຮາກຖານ.

**4.** ກວດກາ, ປັບປຸງ, ຄຸ້ມ​ຄອງ​ການ​ຂຶ້ນ​ທະບຽນ​ສໍາມະ​ໂນ​ຄົວ ແລະ ຄຸ້ມຄອງສຳນວນສຳເນົາເອກະສານຢູ່ບັນດາເມືອງ​ໃຫ້​ມີ​ຄວາມ​ໜັກແໜ້ນ, ສອດ​ຄອງ​ຕາມ​ລະບຽບ​, ຫຼັກການ​ຂອງ​ວິຊາ​ສະ​ເພາະ ​ແລະ ກົດ ໝາຍ​ໃນ​ແຕ່ລະ​ໄລຍະ ແລະ ພ້ອມທັງເພີ່ມທະວີການຄຸ້ມຄອງການເໜັງຕີງຂອງພົນລະເມືອງໃຫ້ເຂັ້ມງວດ, ຫັດກຸ່ມ ແລະ ສັດເຈນຂຶ້ນກົ່ວເກົ່າເປັນຕົ້ນ: ການເກີດ, ການ​ເສຍ​ຊີວິດ, ການຍົກຍ້າຍໄປ-ມາ, ມີໜ້າຊົ່ວຄາວ ແລະ ບໍ່ມີໜ້າຊົ່ວຄາວ.

**5.** ສືບ​ຕໍ່ອອກບັດ ແລະ ​ຄຸ້ມ​ຄອງ​ການອອກ​ບັດປະ​ຈໍາ​ຕົວ​ປະ​ຊາຊົນ​​ໃຫ້​ຖືກຕ້ອງ, ສັດ​ເຈນບົນ​ພື້ນຖານ ​ຫຼັກການ​ຂອງ​ວິຊາ​ສະ​ເພາະ,ສະກັດ​ກັ້ນ ​ແລະ ​ແກ້​ໄຂ​ຢ່າງ​ທັນ​ການ​ຕໍ່​ກັບ​ການ​ອອກ​ບັດປະ​ຈໍາ​ຕົວ​ໃຫ້​ບຸກຄົນທີ່​​ໄດ້ຂຶ້ນ​ສໍາມະ​ໂນ​ຄົວ​ໂດຍ​ທີ່​ບໍ່​ຖືກຕ້ອງ ແລະ ການ​ປອມ​ແປງ​ເອກະສານ​ຕ່າງໆ.

**-** ປົກປັກຮັກສາ, ກວດກາບູລະນະສອມແປງ​ພາຫະນະ, ວັດຖຸ​ອຸປະກອນ ​ແລະ ເຄື່ອງມືຕ່າງໆ…ທີ່​ ຮັບ​ໃຊ້​ໃຫ້​ແກ່​ການ​ອອກ​ບັດປະ​ຈໍາ​ຕົວໃຫ້​ນຳໃຊ້ໄດ້ດົນ ແລະ ຕອບ​ສະໜອງ​ໄດ້​ຕາມ​ຄວາມ​ຮຽກຮ້ອງ​ຕ້ອງການ​ຂອງ​ພົນລະເມືອງ.

**6.** ກວດກາ, ຂຶ້ນ​ບັນຊີ, ຄຸ້ມ​ຄອງ​ບັນດາ​ວຽກ​ງານ​ອາຊີບ ​ແລະ ພາຫະນະ​ພິ​ເສດ​ໃຫ້​ຖືກຕ້ອງ​, ສັດ​ເຈນ ​ແລະ ຄົບ​ຖ້ວນ ຕາມ​ຫຼັການ​ວິຊາ​ສະ​ເພາະ ​ແລະ ກົດໝາຍ ​ໂດຍ​ສະເພາະແມ່ນການຊຸກຍູໃຫ້ບັນດາ ປກສ ເມືອງ ລົງ​​ກວດກາ​, ຄຸ້ມ​ຄອງບັນດາ​ທາດ​ແຕກທາດລະ​ເບີດ, ​ອາວຸດ​ລ່າ​ເນື້ອ, ວັດຖຸ​ອຸປະກອນ​ທີ​ສາມາດ​ຜະລິດ​ອາວຸດ​ໄດ້ ແລະ ປະສານ ສົມທົບກັບບັນດາພະແນກ, ບັນດາຂະແໜງການ ແລະ ອົງການທີກ່ຽວຂອ້ງ ເພື່ອກວດກາຄຸ້ມຄອງການນຳໃຊ້ກາປະທັບ, ຄຸ້ມຄອງທາດແຕກ, ທາດລະເບິດຢູ່ບັນດາບໍລິສັດທີນຳເຂົ້າມາເພື່ອດຳເນີນທຸລະກິດໃຫ້ຖືກຕ້ອງຕາມລະບຽບຫຼັກການ.

* **ມາດ​ຕະການ​​ໃນ​ການຈັດຕັ້ງປະຕິບັດ.**

1, ຄະນະ​ພັກ-ຄະນະ​ບັນຊາ​ແຕ່ລະຂັ້ນ​ຕ້ອງນໍາ​ເອົາ​ແຜນການ​ດັ່ງ​ກ້າວ​ໄປ​ຈັດຕັ້ງ​ຜັນຂະຫຍາຍ,ຫັນ ເປັນແຜນການອັນລະອຽດແຕ່ລະໜ້າວຽກ ແລະ ມີວິທີການຈັດຕັ້ງປະຕິບັດດ້ວຍຄວາມເໝາະສົມ.

2, ເພີ່ມທະວີການຕິດຕາມ, ກວດກາຂອງຄະນະ​ພັກ-ຄະນະ​ບັນຊາ​ແຕ່ລະຂັ້ນ ຕໍ່ກັບການຈັດຕັ້ງປະຕິ ບັດແຕ່ລະວຽກງານ, ນັບທັງຖັ້ນແຖວກໍາລັງທີ່ຂຶ້ນກັບຄວາມຮັບຜິດຊອບຂອງຕົນ ເພື່ອເປັນການສະກັດກັ້ນບໍ່ໃຫ້ພະນັກງານມີການກະທໍາຜິດຈົນເຖິງຂັ້ນປະຕິບັດວິໄນ ຫຼື ດໍາຄະດີຕາມກົດໝາຍ.

3, ຕະຫຼອດໄລຍະແຫ່ງການຈັດຕັ້ງປະຕິບັດແຜນການ ແລະ ບັນດາແຜ່ນກິດຈະກໍາແຕ່ລະໜ້າວຽກຕ້ອງໄດ້ມີການສະຫຼຸບຖອດຖອນບົດຮຽນ, ຕີລາຄາປະເມີນຜົນ, ພ້ອມທັງມີວິທີການປັບປຸງຢ່າງເໝາະ

ສົມໃນທິດທາງຕໍ່ໜ້າ.

* **ພາກສະເໜີ**

1.ສະເໜີທາງຄະນະກົມຄຸ້ມຄອງສຳມະໂນຄົວ ແລະ ກໍ່ສ້າງຮາກຖານຊ່ວຍລົດໃຫຍ່ໃຫ້ຫ້ອງຄຸ້ມຄອງສຳມະໂນຄົວ ແລະ ກໍ່ສ້າງຮາກຖານຈຳນວນ 1 ຄັນ.

2. ສະເໜີທາງກົມ 509 ຊ່ວຍໃນການປະກອບອາວຸດປະເພດປືນຍາວ ຈຳນວນ 10 ກະບອກ,ປຶນ ສັ້ນ 10 ກະບອກ, ກັບມື ຈຳນວນ 50 ອັນ, ເພື່ອປະກອບໃຫ້ພະນັກງານ-ນັກຮົບເຂດຫ່າງໄກຊອກ ຫຼິກ.

3. ສະເໜີຊ່ວຍເຄື່ອງຈັກໄຟຟ້າ ເພື່ອປະກອບສ່ວນໃຫ້ກຸ່ມທີຫ່າງໄກຊອກຫຼີກ.